《宿青绥铺》
宋代·童蒙

跋涉千千里，我行亦良勤。
戒途桂林腊，解辔盱水春。
赤石照病桂，红泉濯征尘。
麻姑顾我笑，问别何所因。
忆昨罢清江，中兴初甲寅。
去家十五年，一扫先君坟。
未及亲旧语，遽随犬羊奔。
幕燕遂如客，月鹊无安村。
得官峤南州，欲访出世人。
御虎信有命，生还聊一欣。
此事姑置之，既往安足论。
山神似相怜，静扫群峰云。

作者简介：童蒙，字敏求，南城（今属江西）人。徽宗政我五年（一一一五）进士。历知青江县、蕲州。事见清同治《清江县志》卷五。